കൊൽക്കത്തയ്ക്കെതിരായ മൽസരം ഗോൾരഹിത സമനിലയുടെ വിരസതയാണ് ബ്ലാസ്റ്റേഴ്സ് ആരാധകർക്ക് സമ്മാനിച്ചത് . പൊതുവെ നിലവാരമുള്ള കളി പുറത്തെടുക്കാൻ സാധിച്ചതുമില്ല . കണക്കുകൂട്ടലുകൾ പിഴച്ച നീക്കങ്ങളും ദുർബലമായ പാസുകൾ എടുത്തുകാണിക്കപ്പെട്ട കളിയായിരുന്നു . ഇതിനിടയിൽ ചില നല്ല നീക്കങ്ങൾ കൊൽക്കത്തക്കാർ നടത്തിയെങ്കിലും നമ്മുടെ ഗോളിയും പ്രതിരോധവും ചേർന്ന് അതിന്റെ മുനയൊടിക്കുകയായിരുന്നു . ഗോൾകീപ്പർ പോൾ റാച്ച്ബുക്കയുടെയും പ്രതിരോധക്കാരായ സന്ദേശ് ജിങ്കന്റെയും നെമഞ്ച പെസിച്ചിന്റെയും അവസരോചിതമായ ഇടപെടലുകളാണ് ബ്ലാസ്റ്റേഴ്സിനെ രക്ഷിച്ചത് . ഇതിൽ ഏറെ മികച്ചുനിന്നത് നെമഞ്ച പെസിച്ചിന്റെ പ്രകടനമായിരുന്നു . കായികക്ഷമതയിൽ അൽപ്പം സംശയം ജനിപ്പിച്ചെങ്കിലും നെമഞ്ചയുടെ ക്ലിയറിങും ടാക്കിളും ബ്ലാസ്റ്റേഴ്സിന് ഈ സീസണിൽ വലിയ മുതൽക്കൂട്ടായി മാറുമെന്ന് ഉറപ്പാണ് . 94 മിനിട്ടും കളത്തിലുണ്ടായിരുന്ന നെമഞ്ചയുടെ എണ്ണംപറഞ്ഞ മൂന്നു ക്ലിയറൻസുകളും നാലു ബ്ലോക്കുകളും ശ്രദ്ധേയമായി . കൊൽക്കത്ത ലീഡെടുത്തെന്ന് തോന്നിപ്പിച്ച സന്ദർഭങ്ങളിലാണ് രക്ഷകനായി നെമഞച് അവതരിച്ചത് . മൽസരത്തിലെ ഹീറോ ഓഫ് ദ ഡേ പുരസ്ക്കാരം ലഭിച്ച നെമഞ്ചയുടെ പ്രകടനത്തിലെ പ്രധാന നിമിഷങ്ങൾ കാണാം . . .